钦定古今图书集成/明伦汇编/家范典/第094卷 > 春秋四传 > 《王归成风含赗》
## 钦定古今图书集成/明伦汇编/家范典/第094卷 > 春秋四传 > 《王归成风含赗》

《春秋：文公五年》：“春，王正月，王使荣叔归含且赗。”
《公羊传》：“含者何？口实也。其言归含且赗何？兼之。兼之，
非礼也。”

《穀梁传》：“含，一事也；赗，一事也。兼归之，非正也。其曰且
志，兼也。其不言来不周，事之用也。赗已早而含已晚。”
胡传：“珠玉曰含，车马曰赗。归含且赗者，厚礼妾母也。
不称天王者，弗克若天也。《春秋》系王于天，以定其名
号者，所履则天位也，所治则天职也。所敕而惇之者，
则天之所叙也；所叙而庸之者，则天之所秩也；所赏”
所刑者，则天之所命而天之所讨也。夫妇人伦之本，
王法所尤谨者。今成风以妾僭嫡，王不能正，又使大
夫归含赗焉，而成之为夫人，则王法废，人伦乱矣，是
谓弗克若天而悖其道，非小失耳，故特不称“天”以谨
之也。

〈大全〉程子曰：“天子成妾，母为夫人，乱伦之甚，失天理矣。不称天，义已明；称叔存礼也。”杜氏曰：“成风，庄公之妾，天子以夫人赗之。”刘氏曰：“不知者，乃谓天子、赗人之妾，小过耳，而讥之深；求车杀母弟，大恶也，而讥之略；是不及知《春秋》正人伦之意也。君臣也，父子也，夫妇也，治之三纲也，道莫先焉。桓以臣弑君而王命之，成风”以妾僭嫡而王成之，于是三纲废矣，是失人之所以为人也。玉之无天下，不亦明乎！汪氏曰：“‘《礼经》天子诸侯于妾无服’。而《周官》职丧掌诸侯之丧，及卿大夫士凡有爵者之丧，亦不及邦国夫人之妾也。今王归含赗，则是鲁以成风之丧赴于京师矣。夫人之丧犹不当赴于王，况妾母乎？王之赐以含赗”，其责已深，而鲁之往赴，其罪亦不可揜矣。《春秋》王礼之施于鲁者，惟桓、文二公为数且盛，而紊渎三纲有如此者，亦可悲矣。